หุ้นสหรัฐฯปิดในแดนลบ
ดัชนีหุ้นดาวโจนส์  ปิดที่ 11,954.94 จุด  ลดลง 66.45 จุด ด้านแนสแดค ปิดที่ 2,579.27  จุด ลดลง 32.99 จุด
14 ธ.ค. 2554

ดัชนีหุ้นดาวโจนส์  ปิดที่ 11,954.94 จุด  ลดลง 66.45 จุด ด้านแนสแดค ปิดที่ 2,579.27  จุด ลดลง 32.99 จุด
ตลาดหุ้นสหรัฐฯขยับลงในช่วงท้ายของการซื้อขาย ก่อนปิดลบเล็กน้อยเมื่อวันอังคาร(13) หลังไอเอ็มเอฟเตือนว่าเศรษฐกิจกรีซกำลังผจญความเสี่ยงอย่างแรงและธนาคารกลางอเมริกายังไม่มีแผนกระตุ้นเศรษฐกิจอีกรอบ
ดัชนีหุ้นดาวโจนส์ ลดลง 66.45 จุด (0.55 เปอร์เซ็นต์) ปิดที่ 11,954.94 แนสแดค ลดลง 32.99 จุด (1.26 เปอร์เซ็นต์) ปิดที่ 2,579.27 เอสแอนด์พี ลดลง 10.75 จุด (0.87 เปอร์เซ็นต์) ปิดที่ 1,225.72
ขณะที่ ราคาน้ำมันพุ่งแรงวานนี้หลังมีข่าวลืออิหร่านวางแผนซ้อมรบในช่องแคบฮอร์มุซ เส้นทางขนส่งเชื้อเพลิงอันสำคัญ
หนึ่งวันก่อนหน้าการประชุมของกลุ่มโอเปกในกรุงเวียนนาที่จะพิจารณาถึงความเป็นไปได้ในการเปลี่ยนแปลงกำลังผลิต สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม เพิ่มขึ้น 2.37 ดอลลาร์ ปิดที่ 100.14 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.24 ดอลลาร์ ปิดที่ 109.50 ดอลลาร์ต่อบาร์เรล